Diari Oficial de la Generalitat Valenciana


Sumari del DOGV 9702, del 11-10-2023 (2023/10648)

RESOLUCIÓ de 28 de setembre de 2023 de la Vicepresidència Segona i Conselleria de Serveis Socials, Igualtat i Habitatge, per la qual es concedeixen els premis de Festes Inclusives i No Sexistes, en la quarta edició, i se'n dona publicitat.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9702

Data del DOGV
:   11-10-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/10445


Data del document
:   28-09-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge
    * distinció honorífica

RESOLUCIÓ de 28 de setembre de 2023 de la Vicepresidència Segona i Conselleria de Serveis Socials, Igualtat i Habitatge, per la qual es concedeixen els premis de Festes Inclusives i No Sexistes, en la quarta edició, i se'n dona publicitat. [2023/10295]  
Mitjançant la Resolució, de 22 de desembre de 2022, de la Vicepresidència i Conselleria d'Igualtat i Polítiques Inclusives, es convoca, per a l'any 2023, el Premi de Festes Inclusives i No Sexistes (DOGV 9499, 28.12.2022), per a l'exercici 2023.  
El jurat, constituït de conformitat amb el que s'estableix en l'article 9 de l'Ordre 1/2019, de 9 d'abril, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores del Premi de Festes Inclusives i No Sexistes, es va reunir el dia 19 de juny de 2023 i va elevar proposta de resolució a la directora general, d'acord amb el contingut de l'acta subscrita per totes les persones integrants del jurat.  
L'article 10.3 de les bases reguladores d'aquest premi delega, en la persona titular de la direcció general amb competències en dones i igualtat de gènere, la resolució de les sol·licituds presentades. Per això, fent ús de la facultat conferida, i amb càrrec a la partida pressupostària 16.02.01, programa 323.10, Igualtat de Gènere, de la Llei 9/2022, de 30 de desembre, de pressupostos de la Generalitat per a l'exercici 2023, resolc:  
  
Primer  
Acceptar la proposta de resolució del jurat en els seus mateixos termes.  
  
Segon  
Concedir els premis a les entitats locals que s'indiquen a continuació, per l'import total de 40.000 euros, d'acord amb la consignació pressupostària de 40.000 euros existent en el capítol IV, la línia de subvenció S5188000.  
  
NIF ENTITAT CATEGORIA PREMI  
M2429487T Ajuntament de Bellreguard Municipis fins a 5.000 habitants 10.000 euros  
Z6025074W Ajuntament   
de l'Alcúdia de Crespins Municipis entre 5.001 i 10.000 habitants 10.000 euros  
O1920752W Ajuntament de Benetússer Municipis entre 10.001 i 20.000 habitants 10.000 euros  
P3566174U Ajuntament de Cullera Municipis entre 20.001 o més habitants 10.000 euros  
  
  
Tercer  
Contra la present resolució, que posa fi a la via administrativa, es podrà interposar potestativament un recurs de reposició davant la consellera d'Igualtat i Polítiques Inclusives en el termini d'un mes, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjudici que puga interposar-se qualsevol altre que s'estime procedent.  
  
  
València, 28 de setembre de 2023.- La vicepresidenta Segona i consellera de Serveis Socials, Igualtat i Habitatge, p. d. (Resolució de 29.02.2016), la directora general d'Igualtat i de l'Institut de les Dones: Davinia Bono Pozuelo.